Miisa Grekov

Miisa Maaria Grekov (o.s. Rotola-Pukkila, s. 17. tammikuuta 1995 Keuruu) on suomalainen tubettaja ja sisällöntuottaja. YouTubessa hänet tunnetaan nimellä Mmiisas.

Helmikuussa 2026 Grekovin YouTube-kanavalla oli yli 373 000 tilaajaa ja Instagram-tilillä 438 000 seuraajaa.

 Ura 
Grekov aloitti videoblogin pitämisen keväällä 2013 lapsuudenkodissaan Keuruulla. Hän tekee YouTube-kanavalleen muun muassa lifestyle-, kokki- ja aihevideoita. 

Loppuvuodesta 2018 Grekov julkaisi vaatemalliston yhdessä Ivana Helsingin kanssa. Lisäksi hän on julkaissut kaksi kalenteria, Inspiskalenteri by mmiisas ja Inspiskalenteri by mmiisas 2. PALUU TAUOLTA: Julkaisen toisen kalenterin & uusi arkirutiini. Youtube. Vuonna 2021 Grekov julkaisi Inspis-tuoteperheen, joka sisältää Inspis-kalenteri 3:n, Inspiskirjan ja Inspisplannerin.

Kesällä 2022 Grekov julkaisi oman laukkumalliston Lovian kanssa.

Miisa ja hänen puolisonsa Tomas Grekov tekivät yhteistä Parisuhdekriisi-nimistä podcastia. Syksyllä 2020 hän osallistui Tanssii tähtien kanssa -ohjelmaan parinaan Marko Keränen sijoittuen toiseksi. Vuonna 2021 Grekov osallistui Masked Singer Suomi -ohjelmaan hahmollaan Pusu, joka sijoittui koko kisassa sijalle 7.

Helmikuussa 2022 Grekov juonsi Uuden Musiikin Kilpailun finaalin yhdessä Paula Vesalan kanssa.

Marraskuussa 2022 Grekov toimi televisiosarja Pausen juontajana ja toisena käsikirjoittajana.

Grekov toimi juontajana ja toisena tuomarina helmikuussa 2023 alkaneessa Muodin huipulle -sarjassa.

Marraskuussa 2024 Miisa ja Tomas Grekov julkistivat uuden yhteisen podcastinsa GREKOVIT, jossa he käsittelevät heille ajankohtaisia aiheita huumorilla

 Yksityiselämä 
Miisa Grekov valmistui ylioppilaaksi Keuruun lukiosta keväällä 2014. Hän aloitti puheviestinnän opiskelun Tampereen yliopistossa syksyllä 2015 ja valmistui puheviestinnän maisteriksi keväällä 2020. Vuoden 2020 helmikuussa Miisa kihlautui tubettaja Tomas Grekovin kanssa, ja pari avioitui kesäkuussa 2022. 

 Tunnustukset 
 Vuosi Palkintogaala Kategoria Tulos Vastaanottajat Lähde2014 Tubecon Awards  Vuoden naisvloggaaja   Miisa Rotola-Pukkila  2015    2017  Inspiration Blog Awards  Vuoden viihdyttävin   2020  Creator Awards Finland  Vuoden vaikuttaja   
Tammikuussa 2016 Kauppalehti nimesi Grekovin sadan vaikutusvaltaisimman suomalaisen ja kymmenen vaikutusvaltaisimman media-alan suomalaisen joukkoon. Vuonna 2017 Tubeconin teettämässä tutkimuksessa mmiisas oli 13–19-vuotiaiden nuorten seuratuin idoli.

 Lähteet 

 Aiheesta muualla 
 mmiisas Youtube-kanava

Luokka:Suomalaiset bloginpitäjät
Luokka:Videobloginpitäjät
Luokka:Elävät henkilöt
Luokka:Vuonna 1995 syntyneet
Luokka:Suomalaiset tubettajat
Luokka:Suomalaiset podcast-juontajat